

**«Оқу жоспарының вариативтік бөлігіне арналған**

**үздік авторлық бағдарлама»**

**Республикалық конкурсын өткізу туралы**

**ЕРЕЖЕ**

**1. Жалпы ережелер**

1.1. Осы Ереже меншік нысанына қарамастан мектепке дейінгі ұйымдар арасында «Оқу жоспарының вариативтік бөлігіне арналған үздік авторлық бағдарлама» Республикалық конкурсының (бұдан әрі – Конкурс) мақсаты мен міндеттерін, ұйымдастыру тәртібі мен өткізу шарттарын анықтайды.

1.2. Конкурс Қазақстан Республикасы Білім және ғылым министрлігінің «Мектепке дейінгі балалық шақ» Республикалық орталығының (бұдан әрі - Орталық) 2021 жылға арналған жұмыс жоспарына сәйкес өткізіледі.

1.3. Мақсаты: республикадағы мектепке дейінгі ұйым педагогтерінің үздік, авторлық, вариативтік бағдарламаларын анықтау.

1.4. Міндеттері:

- педагогтердің шығармашылық әлеуетін, әдістемелік шеберлігін дамыту үшін жағдай жасау;

- педагогикалық процестің мазмұнын жаңарту бойынша авторлық инновациялық педагогикалық идеяларды іздестіру;

- мектепке дейінгі тәрбие мен оқыту жүйесінде шығармашылықпен жұмыс істейтін педагогтердің инновациялық тәжірибесін насихаттау және тарату;

- балалардың жеке қабілеттері мен қажеттіліктерін ескере отырып, ата-аналарды балаларға арналған бағдарламаларды таңдау құқығымен қамтамасыз ететін вариативтік дамытушы бағдарламаларды әзірлеуге ықпал ету.

**2. Өткізу тәртібі**

2.1. Конкурсты ұйымдастырушылар «Мектепке дейінгі балалық шақ» республикалық орталығы, жергілікті атқарушы органдардың тиісті деңгейлері, облыстардың, Нұр-Сұлтан, Алматы және Шымкент қалаларының Білім басқармалары болып табылады.

2.2. Конкурс үш кезеңде өткізіледі:

1 – кезең-аудандық (қалалық);

2 – кезең-облыстық;

3 – кезең-республикалық.

2.3. Конкурстық комиссия құрамына ұйым басшылары, жоғары білікті педагогтер, Білім басқармаларының мамандары және т. б. кіреді. Конкурстық комиссия мүшелері оқу жоспарының вариативтік бөлігіне арналған авторлық бағдарламаларды зерделейді, Конкурс жеңімпаздарын анықтайды.

Конкурс қорытындысы бойынша жеңімпаз (Гран-при иегері) анықталады, оның материалдары Конкурстың келесі кезеңдеріне қатысу үшін жіберіледі.

2.4. Облыстық, Нұр - Сұлтан, Алматы және Шымкент қалалары деңгейінде өткізілген Конкурс кезеңінің қорытындылары **2021 жылдың «31» наурызына** дейін шығарылады.

2.5. Конкурстың республикалық кезеңіне қатысушыларды тіркеу үшін Білім басқармалары «Мектепке дейінгі балалық шақ» республикалық орталығына келесі конкурс материалдарын ұсынуы тиіс:

1) облыстық, Нұр-Сұлтан, Алматы және Шымкент қалаларының Білім басқармаларының ілеспе хаты;

2) қоса берілген нысанға сәйкес қатысу үшін өтінім (1 қосымша);

3) Конкурстың екінші кезеңінің қорытындысы бойынша облыстық, Нұр-Сұлтан, Алматы және Шымкент қалалары Білім басқармаларының конкурстық комиссиясының шешімі (көшірме);

4) конкурс материалдары (JPEG форматында сканерленген):

- МДҰ басшысы бекіткен авторлық бағдарлама;

- бағдарламаға ілеспе рецензия;

- сараптамалық қорытынды;

- бағдарламаны қолданудың нәтижесі туралы ақпарат.

2.6. Материалдар «Оқу жоспарының вариативтік бөлігіне арналған үздік авторлық бағдарлама» конкурсы **атауымен rcdd\_info@mail.ru** электрондық поштаға **2021 жылдың «14» сәуірінен** кешіктірмей жіберіледі.

Көрсетілген мерзімнен кеш түскен материалдар қаралмайды, сондай-ақ қайтарылмайды.

**3. Конкурсқа қатысушыларға қойылатын талаптар мен шарттар**

3.1. Конкурстың республикалық кезеңіне қатысушылар жұмыс өтілі 3 жылдан кем емес мектепке дейінгі ұйым педагогтері болуы тиіс.

3.2. Конкурсқа МДҰ-да апробациядан өткен және МДҰ басшысы бекіткен бағдарламалар жіберіледі.

3.3. Бағдарлама мектепке дейінгі білім беру бағдарламаларының мазмұны мен рәсімдеуіне қойылатын талаптарға және авторлық бағдарламаға қойылатын негізгі талаптарға сәйкес болуы керек.

**4. Конкурсқа жіберілетін бағдарламаларға қойылатын талаптар.**

4.1. Бағдарламаны рәсімдеу

- Титул беті: мектепке дейінгі ұйымның атауы; авторлық оқыту бағдарламасы қайда, қашан және кім бекітті, толық атауы; бағдарлама қай жастағы балаларға арналған; бағдарламаны іске асыру мерзімі, қаланың атауы, бағдарламаның әзірленген жылы.

- **түсіндірме жазба**::

- мектепке дейінгі авторлық бағдарламаның бағытын;

- жаңашылдығы мен өзектілігін, педагогикалық мақсатын;

- авторлық бағдарламаның мақсаты мен міндеттерін;

- аталған бағдарламаның ерекшеліктерін;

- бағдарламаны іске асыруға қатысатын балалардың жасын;

- авторлық бағдарламаны іске асыру мерзімін (білім беру процесінің ұзақтығы, кезеңдері);

- бағдарламаны іске асыру нысандары мен сабақтарды өткізу тәртібін;

- күтілетін нәтижелер мен оларды тексеру тәсілдерін ашуы тиіс.

Әр тақырып бойынша бөлімдер, тақырыптар, сағаттар санын қамтитын Перспективалық жоспар болуы тиіс.

- **Бағдарламаның мазмұны**: балалардың жасына сәйкес келетін бағдарламалық міндеттер мен бағдарламаны іске асыруды қамтамасыз ететін балалармен жүргізілетін жұмыс түрінің сипаттамасы.

- **Авторлық бағдарламаны әдістемелік қамтамасыз ету**: білім беру процесін ұйымдастыру тәсілдері мен әдістерінің сипаттамасы, дидактикалық материалдар, сабақтардың техникалық жабдықталуы, әр тақырып (бөлім) бойынша қорытынды шығару нысаны.

**- Әдістемелік әдебиеттер тізімі.**

4.2. Бағдарлама авторлық бағдарламаның негізгі талаптарына сәйкес келуі тиіс (Республикалық оқу-әдістемелік кеңес №3 қосымша). Бір жыл ішінде практикада апробациядан және сараптамадан өткізілуі, негізгі мазмұнды енгізу және іске асырудың әдістемесі немесе технологиясы ұсынылуы керек.

4.3. Бағдарлама мәтіні Microsoft Word мәтіндік редакторында ұсынылуы керек, шрифт – Times, кегль 14 (бір жарым жолдан кейін). Өрістер стандартты болуы керек: сол жақта – 3 см, оң жақта – 1 - 1,5 см, жоғарғы жағында – 2 см және төменгі жағында-2 см. Түсіндірме жазбадан бастап барлық парақтар нөмірленеді.

**5. Бағдарламаларды бағалау критерийлері:**

- Бағдарлама басқа бағдарламалардың мазмұнын қайталамауы тиіс;

- Бағдарламаның практикаға бағытталуы, ғылымилығы және балалардың жас ерекшеліктеріне сәйкестігі;

- Өзектілігі мен келешектегі бағыты;

- Бағдарламаның барлық құрылымдық элементтерінің өзара байланысы;

- Инновациялылығы;

- Мақсаты, практикалық маңыздылығы;

- Мазмұнның толық болуы;

- Жүйелілігі;

- Бағдарламалық материалдың дамытушылық сипаты;

- Нәтижесі;

- Ұсынылған ақпараттың мәтінмен берілуі;

- Заманауи талаптарға сәйкес орналастырылған материалдардың білім берудегі және әдістемелік құндылығы;

- Бағдарламаны рәсімдеу мәдениеті.

Критерийлерге сәйкес 10 балдық жүйе бойынша бағаланады.

**6. Қорытынды шығару, жеңімпаздарды марапаттау**

6.1. «Оқу жоспарының вариативтік бөлігіне арналған үздік авторлық бағдарлама» республикалық конкурсының қорытындысы бойынша келесі жүлделі орындар белгіленеді:

- Гран-при;

- І орын;

- ІІ орын;

- ІІІ орын.

**Номинациялар:**

- «Шығармашылық авторлық бағдарлама»;

- «Әмбебап авторлық бағдарлама»;

- «Авторлық зерттеу бағдарламасы»;

- «Панорамалық авторлық бағдарлама»;

- «Зияткерлік авторлық бағдарлама»

6.2. Конкурстың республикалық кезеңінің жеңімпаздары Орталықтың дипломдарымен, құрмет грамоталарымен және алғыс хаттарымен марапатталады.

6.3. Конкурстың қорытындылары мен Конкурсқа ұсынылған жеңімпаздардың материалдары Орталықтың www.rc-dd.kz. сайтында жарияланады.

**Анықтама телефоны**: 8 (7172) 28-09-50

*1қосымша*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **облысынан (қаласынан)**

**«Оқу жоспарының вариативті бөлігіне арналған үздік авторлық бағдарлама» республикалық конкурсына қатысу үшін**

**өтінім**

|  |  |
| --- | --- |
| **Алған күні** |  |
| Жұмыстың атауы |  |
| Жұмыс тақырыбы |  |
| Автордың аты-жөні |  |
| Жұмыс орны (Жарғыға сәйкес мектепке дейінгі ұйымның атауы) |  |
| Байланыс телефоны |  |
| Жеке электрондық поштасы |  |
| Интернеттегі МДҰ сайтының мекен-жайы |  |
| Бағдарламаға қысқаша аннотация |  |
| Өтінімнің тіркеу нөмірі |  |
| Вариативтік бөлікке арналған үздік авторлық бағдарлама |  |

«\_\_\_\_» \_\_\_\_\_\_\_\_\_\_ 2021 ж.